- Hindi News
- National
- अंतत: प्रशासन ने हटा दी हनुमान प्रतिमा अब बनेगी शराब दुकान, 4 पर जुर्म दर्ज
अंतत: प्रशासन ने हटा दी हनुमान प्रतिमा अब बनेगी शराब दुकान, 4 पर जुर्म दर्ज
हटकेशर मुक्तिधाम के पास शराब दुकान बनाने का विरोध कर रहे वार्डवासियों समेत दो अन्य गांवों की प्रदर्शनकारी महिलाओं को प्रशासन और पुलिस ने बलपूर्वक खदेड़ दिया। इसके बाद एसडीएम ने अपनी मौजूदगी में निगम कर्मचारियों से शराब दुकान के लिए चयनित स्थान पर कालम का गड्ढा खुदवाया और एक दिन पहले विधि-विधान के साथ स्थापित की गई हनुमानजी की प्रतिमा को वहां से हटवाकर नागेश्वर मंदिर में पुन: प्राण-प्रतिष्ठा करवाई। इधर सुप्रीम कोर्ट के आदेशों की अवहेलना करने के आरोप में पुलिस ने 4 लोगों के खिलाफ जुर्म दर्ज किया है।
शुक्रवार को दोपहर 12 बजे एसडीएम जीआर राठौर, तहसीलदार राकेश ध्रुव, डीएसपी मीता पवार, कोतवाली थानेदार संतोष जैन, रुद्री थाना प्रभारी कविता धुर्वे समेत बड़ी संख्या में पुलिस बल मौके पर पहुंच गया। उस समय वहां महिलाएं हनुमान जी की पूजा अर्चना कर रही थीं। अधिकारियों ने जब उनसे मूर्ति हटाने कहा, तो उनका आक्रोश उबल पड़ा और उन्होंने अधिकारियों को चारों तरफ से घेरकर नारेबाजी शुरू कर दी। इसके बाद महिला पुलिस बल ने सामने आकर आंदोलनकारियों को खदेड़ना शुरु कर दिया। इस दौरान कुछ प्रमुख महिलाओं को कानून का पाठ पढ़ाकर पुलिस ने अपनी डायरी में उनके नाम भी नोट किए। प्रशासन का कड़ा रूख देखकर अंतत: महिलाओं को वहां से हटना पड़ा।
नागेश्वर मंदिर में स्थापना
अधिकारियों ने विंध्यवासिनी मंदिर के पुजारी पं रामनारायण शर्मा को बुलाकर हनुमानजी की प्रतिमा को वार्ड के ही नागेश्वर मंदिर में स्थापित करा दिया।
इसलिए किया चार लोगों के खिलाफ जुर्म दर्ज
कोतवाली थाना प्रभारी संतोष जैन ने बताया कि सुप्रीम कोर्ट के आदेशानुसार किसी भी स्थान पर मंदिर, मस्जिद बनाना कानूनन अपराध है, इसलिए 4 लोगों र|ाबांधा निवासी दिलीप मिनपाल, कीर्तन मिनपाल, मुजगहन निवासी उषा, शशि साहू के खिलाफ धारा-188 के तहत जुर्म दर्ज किया गया है।
कलेक्टर के आदेश पर की गई कार्रवाई
र|ाबांधा की शराब दुकान को हटकेशर मुक्तिधाम के पास स्थानांतरित करने का निर्णय प्रशासन ने लिया है, पर यहां हनुमानजी की मूर्ति की प्राण प्रतिष्ठा कर दी गई थी। इस आड़ में एक तरह से शासकीय जमीन पर अतिक्रमण किया जा रहा था, इसलिए कलेक्टर के आदेश पर कार्रवाई की गई। इस स्थान पर शराब दुकान खुलेगी। जीआर राठौर, एसडीएम धमतरी
ट्रैक्टरों में कलेक्टोरेट पहुंचे ग्रामीण
प्रशासन द्वारा मंदिर को ध्वस्त किए जाने के बाद दो ट्रैक्टरों में सवार होकर ग्राम मुजगहन के लोग कलेक्टोरेटपहुंच गए। वहां उन्हें मुख्य गेट पर ही रोक दिया गया। प्रतिनिधिमंडल ने अपर कलेक्टर को गांव की सरहद में शराब दुकान न खोलने की मांग करते हुए ज्ञापन सौंपा और अनदेखी होने पर धरना प्रदर्शन कर उग्र आंदोलन करने की चेतावनी दी।
धमतरी। आक्रोशित महिलाओं और पुलिस में काफी देर तक झड़प होती रही।
कल ये हुआ था
र|ाबांधा रोड की देशी शराब दुकान को हटकेशर वार्ड के मुक्तिधाम के बाजू स्थानांतरित किया जा रहा है। इसका वार्डवासियों समेत पास के गांव मुजगहन व र|ाबांधा की महिलाएं लगातार विरोध कर रही हैं। उन्होंने शराब दुकान के लिए चयनित स्थान पर 1 मार्च की रात लगभग 11 बजे चबूतरा बनवा दिया और वहां विधि-विधान के साथ हनुमानजी की मूर्ति की प्राण-प्रतिष्ठा भी करा दी थी। इसकी खबर लगते ही जिला प्रशासन ने भी सख्त रूप अपना लिया।
tgl_Latn sot_Latn hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva